Գիրքը, ան ըլլայ օտարալեզու թէ հայերէն, եղած է վաճառուելու համար, եւ եթէ այդպէս է, ըստ այնմ պէտք է վերաբերիլ անոր: Հոս կը սկսի գիրքը սպառողին-վաճառողին դերը, անոր վիճակուած է կարեւոր դեր: Ամենէն դժուար եւ քիչ վա-ճառուողները բանաստեղծութեան գիրքերն են: Անգլիոյ մէջ եղած էր փորձ մը. բա-նաստեղծները իրենց ձեռագիրը կամ գիրքը կը կարդային գարեջրատուներու (pub) մէջ եւ հետաքրքրութիւն կը ստեղծէին: Լոս Անճելըսի մէջ հանդիպեցայ գրատուներու, ուր կարելի էր նստիլ, բաժակ մը սուրճ առնել, գիրքերը թերթատել եւ գիրք գնել: Ֆրանսա ալ կարելի է կարգ մը գրատուներ երթալ, սուրճ մը առնել, նոյնիսկ ճաշել, գիրք գնել եւ վաճառել: